
Amerika ya Kaskazini 


Amerika ya Kaskazini ni bara upande wa Kaskazini mwa 
Ikweta. Inapakana na Bahari ya Pasifiki upande wa Magharibi, 
na Bahari ya Atlantiki upande wa Mashariki. 

Ina nchi mbili hadi tatu kutegemeana na hesabu: 

■ Kanada 

■ Marekani 

- Mahali pa Amerika ya Kaskazini duniani. 

■ Meksiko (kijiolojia ni sehemu ya Amerika Kaskazini 

ingawa kiutamaduni ni sehemu ya "Amerika ya 
Kilatini" na kuhesabiwa pia katika A merika ya Kati). 

Kisiwa cha Greenland ni sehemu ya Amerika Kaskazini 
kijiografia maana kipo juu ya bamba la gandunia lileile, lakini 
si nchi huru, bali kipo chini ya Denmark. 

Nchi za Amerika ya Kati zinahesabiwa kuwa sehemu za bara 
hilo katika hesabu ya kawaida ya mabara saba. Kijiolojia ziko 
juu ya bamba la gandunia tofauti na Amerika Kaskazini: ni 
bamba la Karibi pia kihistoria na kiutamaduni ziko tofauti na 
nchi mbili kubwa katika kaskazini. 

Jina "Amerika" 




Neno "Amerika" limetokana na jina la kwanza la Mwitalia 
Amerigo Vespucci (1451-1512). Vespucci alikuwa baharia na 
mfanyabiashara katika utumishi wa familia ya Medici kutoka 
Firenze (Italia). Tangu mwaka 1499 alisafiri kwenye pwani za 
Amerika ya Kusini na Amerika ya Kati akaandika kitabu juu ya 
safari zake. Humo aliandika ya kwamba hakukubaliana na Kristoforo Kolumbus ya kwamba visiwa na nchi 
zilizofikiwa na Kolumbus zilikuwa sehemu ya Uhindi. Amerigo alipendekeza ya kwamba zilikuwa sehemu 
za "dunia mpya" au bara jipya akiwa mtu wa kwanza kuandika hivyo. 


Amerika ya Kaskazini inavyoonekana 
kutoka angani. http://www.earth- 
puzzle.com/NAmerica.html 


Mwanajiografia Mjerumani Martin Waldseemiiller alitumia jina la "Amerika" kwa heshima ya Amerigo 
alipochora ramani yake ya dunia ya mwaka 1507. 

Makala hii kuhusu eneo fulani bado ni mbegu. 

Je unajua kitu kuhusu Amerika ya Kaskazini kama historia 
yake, biashara, taasisi zilizopo, watu au utamaduni? 

Labda unaona habari katika wikipedia ya Kiingereza au lugha 
nyingine zinazofaa kutafsiriwa? 

Basi unaweza kuisaidia Wikipedia kwa kuihariri na kuongeza 
habari (https://sw.wikipedia.org/w/index.php?stub&title=Ameri 
ka_ya_Kaskazini&action=edit). 




























Usitaje majina ya madiwani na viongozi au maafisa 
wengine wa sasa maana wanabadilika haraka mno. 


Rudishwa kutoka "https://sw.wikipedia.org/w/index.php?title=Amerika_ya_Kaskazini&oldid=1027341" 

